# Darbo patarimai

##

Gylio ribotuvu (16) galima nustatyti pageidaujamą gręžimo gylį X.

- Paspauskite gylio ribotuvo nustatymo mygtuką (14) ir į papildomą rankeną (15) įstatykite gylio ribotuvą.
  Ant gylio ribotuvo esantys grioveliai (16) turi būti nukreipti žemyn.
- SDS plus sistemos darbo įrankį iki atramos stumkite į SDS plus įrankių įtvarą (2). Priešingu atveju, jei SDS plus darbo įrankis juda, gali būti klaidingai nustatomas gręžimo gylis.
- Ištraukite gylio ribotuvą tiek, kad atstumas tarp grąžto viršūnės ir gylio ribotuvo galo būtų lygus norimam gręžimo gyliui X.

##

- Įstrigus ar užsikabinus grąžtui, įsijungia apsauginė sankaba, kuri išjungia jėgos perdavimą į suklį. Kadangi tuo metu prie‌tai‌są veikia reakcijos momentą su‌ke‌lian‌čios jėgos, jį būtina patikimai laikyti abiem rankomis ir tvirtai stovėti.

- Užsiblokavus elektriniam įrankiui, elektrinį įrankį išjunkite ir atlaisvinkite darbo įrankį. Įjungiant su užstrigusiu darbo įrankiu, susidaro didelis reakcijos jėgų momentas.

##

Greitojo atjungimo įtaisas („KickBack Control“) užtikrina geresnę elektrinio įrankio kontrolę ir tokiu būdu padidina dirbančiojo apsaugą nei dirbant su elektriniais įrankiais be „KickBack Control“. Staiga ir netikėtai pradėjus suktis elektriniam įrankiui apie grąžto ašį, elektrinis įrankis išsijungia.

- Norėdami įrankį pakartotinai įjungti, įjungimo-išjungimo jungiklį (9) atleiskite ir paspauskite iš naujo.

Apie greitą išjungimą praneša ant elektrinio įrankio esanti mirksinti darbinė lemputė (13).

##

Integruota vibracijos slopinimo sistema sumažina kylančią vibraciją.

- Nebenaudokite elektrinio įrankio, jei pažeistas vibracijos slopinimo elementas.

##

Elektroninis sūkių skaičiaus stabilizatorius palaiko pastovų nustatytą sūkių skaičių tiek veikiant įrankiui tuščiąja eiga, tiek su tam tikra apkrova. Tai užtikrina tolygų darbo našumą.

##

- Ant veržlės uždėkite ar į varžtą įremkite tik išjungtą elektrinį įrankį. Besisukantys darbo įran‌kiai gali nuslysti.

Norint naudoti suktuvo antgalį, reikia universalaus antgalių laikiklio (21) su SDS plus koteliu.

- Nuvalykite kotelio įstatomąjį galą ir jį truputį patepkite.
- Universalų antgalių laikiklį sukdami stumkite į įrankių įtvarą, kol jis savaime užsifiksuos.
- Patikrinkite, ar užsifiksavo, t. y. universalų antgalių laikiklį patraukite.
- Į universalų antgalių laikiklį įstatykite antgalį. Naudokite tik varžto galvutei tinkamą suktuvo antgalį.
- Norėdami išimti universalų antgalių laikiklį, pastumkite užraktinę movą (4) atgal ir išimkite universalų antgalių laikiklį (21) iš įrankių įtvaro.

##

Nuoroda: elektriniam įrankiui nuo nukritimo apsaugoti turi būti naudojama sistemai skirta apsaugos nuo nukritimo priemonė (23). Apsaugos nuo nukritimo priemonės maksimalus leidžiamasis ilgis yra 1,8 m. Būtinai atkreipkite dėmesį į leidžiamąją tvirtinimo vietą (22) ant elektrinio įrankio.

Kaip apsaugos nuo nukritimo priemonę rekomenduojama rinktis pirmiausia inkarais pritvirtintą juostą arba apsaugos nuo nukritimo priemonę su kritimo amortizatoriumi.

Tvirtindami apsaugos nuo nukritimo priemonę (23), būtinai laikykitės jos naudojimo instrukcijos.

- Apsaugos nuo nukritimo priemonės kitą galą būtinai pritvirtinkite prie stabilios struktūros (pvz., pastato ar pastolių) ir niekada netvirtinkite prie naudotojo.
  Apsaugos nuo nukritimo priemonė turi galėti laisvai judėti, ją leidžiama tvirtinti tik fiksuotame tvirtinimo taške (24) ir leidžiamoje tvirtinimo srityje (22) ant elektrinio įrankio.
  Fiksuotą tvirtinimo tašką (24) pasirinkite taip, kad elektrinis įrankis kritimo atveju galėtų laisvai įkristi į apsaugos nuo nukritimo priemonę, neapsivyniodamas aplink naudotoją ir jam nepakenkdamas.
  Niekada nenaudokite apsaugos nuo nukritimo priemonės ant elektrinio įrankio, kai yra primontuota dulkių nusiurbimo įranga .